ΓΡΑΠΤΗ ΕΡΩΤΗΣΗ P-2318/01

υποβολή: Rodi Kratsa-Tsagaropoulou (PPE-DE) προς την Επιτροπή

(23 Ιουλίου 2001)

Θέμα: Σωματεμπορία και διακίνηση ανθρώπων στην Ε.Ε., η περίπτωση της Ελλάδας

Η πρόσφατη έκθεση του U.S. Department of State σχετικά με το εμπόριο και τη διακίνηση ανθρώπων καταγράφει την έλλειψη των κατάλληλων προδιαγραφών καιποδομών για την καταπολέμηση της σωματεμπορίας σε κάποιες χώρες της Ευρωπαϊκής Ένωσης καιποψήφιες προς ένταξη χώρες.

Η έκθεση είναι ιδιαίτερα επικριτική για την Ελλάδα, η οποία αναφέρεται ως χώραποδοχής γυναικών από χώρες των Βαλκανίων και της πρώην Σοβιετικής Ένωσης, οι οποίες παραμένουν στην Ελλάδα ή προωθούνται στις χώρες της Δυτικής Ευρώπης.

Η Ελλάδα είναι η μόνη χώρα της Ευρωπαϊκής Ένωσης η οποία κατατάσσεται στην ανωτέρω έκθεση στη χειρότερη κατηγορία μαζί με τριτοκοσμικές χώρες.

Η Ευρωπαϊκή Επιτροπή διαθέτει σχετικές έρευνες και εκθέσεις για το συγκεκριμένο ζήτημα με ακριβείς και ουσιαστικές αξιολογήσεις, ανά κράτος μέλος·

Προτίθεται να αναλάβει συγκεκριμένες πρωτοβουλίες για τη συνεργασία ανάμεσα στην Europol, την Interpol και τις αστυνομικές αρχές των κρατών μελών για το συγκεκριμένο πρόβλημα·

Ποιες πρωτοβουλίες σκοπεύει να αναπτύξει για την αποτελεσματική αντιμετώπιση αυτών των φαινομένων με δεδομένη την ιδιαίτερα αυτή αρνητική κατάσταση στην Ελλάδα, ως προς το θεσμικό πλαίσιο, την πρόληψη, καταστολή και αντιμετώπιση των θυμάτων·

Απάντηση του κ. Vitorino εξ ονόματος της Επιτροπής

(13 Σεπτεμβρίου 2001)

Το Αξιότιμο Μέλος του Κοινοβουλίου αναφέρεται στην πρόσφατη έκθεση του αμερικανικούπουργείου εξωτερικών σχετικά με την εμπορία ανθρώπων, στην οποία αναφέρεται ότι ορισμένα κράτη μέλη, συμπεριλαμβανομένης της Ελλάδας, καθώς και ορισμένεςποψήφιες προς ένταξη χώρες, πάσχουν από έλλειψη κατάλληλης νομοθεσίας καιποδομών για την καταπολέμηση της εμπορίας ανθρώπων (μέρος της οποίας είναι η σωματεμπορία).

Από το 1996, διάφορα έργα στο πλαίσιο του προγράμματος STOP, έχουν παράσχει πληροφορίες για την κατάσταση που αφορά την εμπορία ανθρώπων στα κράτη μέλη. Οι πληροφορίες αυτές έχουν ανακοινωθεί στα πλαίσια ερευνητικών έργων, αφενός και, αφετέρου, συνεδρίων και άλλων εκδηλώσεων. Η πρόσφατη έγκριση, στις 28 Ιουνίου 2001, του προγράμματος STOP II, θα επιτρέψει τη συνέχιση της στήριξης έργων που έχουν ως αντικείμενο αυτό το πρόβλημα. Επιπλέον, το ευρωπαϊκό φόρουμ για την πρόληψη του οργανωμένου εγκλήματος, το οποίο εγκαινιάστηκε στις 17 και 18 Μαΐου 2001 και περιλαμβάνει ένα εργαστήριο σχετικά με το πρόβλημα της εμπορίας ανθρώπων, δίνει έμφαση στην προσέγγιση που βασίζεται στη γνώση. Μεταξύ των συμπερασμάτων στα οποία κατέληξε αυτό το εργαστήριο ήταν ότι χρειάζεται να βελτιωθεί η κατανόηση του φαινομένου, και ότι θα πρέπει να δημιουργηθούν διασυνδέσεις μεταξύ οργανισμών/φορέων των οποίων καθήκον θα είναι η πληροφόρηση σχετικά με την εμπορία ανθρώπων σε εθνικό επίπεδο.

Τέλος, η Ευρωπαϊκή Αστυνομική Υπηρεσία (Europol-ΕΑΥ) είναι ήδη αρμόδια για την καταπολέμηση της εμπορίας ανθρώπων, σύμφωνα με τη σύμβαση της ΕΑΥ της 26ης Ιουλίου 1995, και μιας επακόλουθης κοινής δράσης που πρόσθεσε σε αυτή τη Συνθήκη τον ορισμό ττης εμπορίας ανθρώπων. Η εμπορία ανθρώπων αποτελεί μια από τις προτεραιότητες της ΕΑΥ η οποία έχει συνάψει συμφωνία συνεργασίας με την ΙΝΤΕΡΠΟΛ. Επιπλέον, η επιχειρησιακή ομάδα εργασίας των Ευρωπαίων Αρχηγών Αστυνομίας συζήτησε σχετικά με αυτό το ζήτημα κατά τη διάρκεια της συνεδρίασής της στις 8 και 9 Μαρτίου 2001. Έχουν απευθύνει έκκληση στην ΕΑΥ για να διοργανώσει συνεδριάσεις μεταξύ εμπειρογνωμόνων, να εκπονήσει αξιολογήσεις των κινδύνων και να ανοίξει φακέλους εργασίας αναλύσεων. Η επιχειρησιακή ομάδα εργασίας τάχθηκε επίσηςπέρ της σύστασης ειδικευμένων μονάδων και ομάδων διεξαγωγής ανακρίσεων από κοινού, σε συνεργασία με την ΕΑΥ.

Όσον αφορά τα ποινικά μέτρα, είναι πιθανό ότι το Συμβούλιο θα εγκρίνει τελικά μια απόφαση-πλαίσιο για τη γενική εκτίμηση των συστατικών στοιχείων του ποινικού δικαίου και των κυρώσεων. Η Επιτροπή έχει την πρόθεση ναποβάλει μια νομοθετική πρόταση για τη δυνατότητα προσωρινής άδειας παραμονής για τα θύματα της εμπορίας ανθρώπων τα οποία είναι διατεθειμένα να συνεργαστούν στα πλαίσια των ανακρίσεων και των ενεργειών κατά των εκμεταλλευτών τους.

Η παροχή στήριξης στα θύματα της εμπορίας ανθρώπων προϋποθέτει διεπιστημονική προσέγγιση μαζί με όλους τους αρμόδιους παράγοντες, ενώ ο μεγαλύτερος αριθμός των δράσεων αναπτύσσονται σε εθνικό και τοπικό επίπεδο. Η Κοινότητα μπορεί να συμβάλλει σε αυτές, ιδίως στο πλαίσιο του Κοινοτικού Πλαισίου Στήριξης και του Ευρωπαϊκού Κοινωνικού Ταμείου, σύμφωνα με τους γενικούς στόχους της καταπολέμησης του αποκλεισμού από την αγορά της εργασίας και της ανάπτυξης των ανθρωπίνων πόρων. Πολλά κοινοτικά προγράμματα μπορούν να στηρίζουν έργα διακρατικής συνεργασίας σε αυτόν τον τομέα, όπως το STOP, το Daphne και τα προγράμματα ισότητας μεταξύ των δύο φύλων, καθώς και η πρωτοβουλία EQUAL.

Η Επιτροπή συνεργάζεται επίσης σε διεθνές επίπεδο για την καταπολέμηση της εμπορίας ανθρώπων. Ένα χαρακτηριστικό παράδειγμα αποτελεί ηπογραφή, μαζί με όλα τα κράτη μέλη, της σύμβασης των Ηνωμένων Εθνών κατά του διεθνικού οργανωμένου εγκλήματος, και του συνοδευτικού της πρωτοκόλλου για την εμπορία ανθρώπων, τον Δεκέμβριο 2000. Στα πλαίσια των εξωτερικών σχέσεων της Ένωσης η Επιτροπή έχει, επιπλέον,ποστηρίξει εκστρατείες πληροφόρησης για την πρόληψη της εμπορίας ανθρώπων προς, από και μέσω της Ουγγαρίας, της Βουλγαρίας, της Πολωνίας και της Ουκρανίας. Επί του παρόντος, δημιουργούνται ή έχουν ήδη εφαρμοστεί προγράμματα για τη Λευκορωσία, τη Μολδαβία, τη Ρωσία και την Ουκρανία.